„ Stjórn VR lét því gera viðhorfskönnun almennings á því hvort óstofnað stjórnmálaafl verkalýðshreyfingarinnar nyti brautargengis í næsti Alþingiskosningum . Niðurstaðan var athyglisverð og ánægjuleg því 23% svarenda höfðu hug á að kjósa slíkan flokk verði hann stofnaður . Það þýðir að um væri að ræða stærsta stjórnmálaflokkinn miðað við síðustu kannanir og mögulega ráðandi afl eftir næstu kosningar . “ Þetta segir Ragnar Þór Ingólfsson , formaður VR , stærsta stéttarfélags landsins , í stöðuuppfærslu á Facebook . Þar segir hann að þetta hljóti að teljast vera stórfréttir og að sama skapi áfellisdómur yfir núverandi flokkakerfi . Samkvæmt könnuninni , sem MMR gerði fyrir VR , taki hið óstofnaða framboð fylgi af öllum flokkum sem í dag eru starfandi . Auglýsing Ragnar Þór segir að stjórn VR hafi samþykkt á síðasta stjórnarfundi sínum að fela honum að kynna ítarlegar niðurstöður fyrir miðstjórn Alþýðusambands Íslands . Vakti hörð viðbrögð Um miðjan nóvember viðraði Ragnar Þór þá hugmynd í pistli að kjósendur myndu fá raunverulegan valkost sem snúi að „ raunverulegum breytingum á kerfi sem mergsýgur samfélagið að utan sem innan . Valkost sem refsar þeim sem allt vilja fá og ekkert gefa í staðinn . Valkost sem raunverulega er til höfuðs þeim sem neyta að taka þátt í samfélagssáttmálanum . Sáttmála um að allir hjálpist að við að baka brauðið og þeir veikustu fái að borða fyrst . “ Í pistlinum sagði Ragnar enn fremur að valkosturinn gæti orðið sá að verkalýðshreyfingin færi af stað með þverpólitískt framboð um þessar breytingar . Hugmyndin vakti hörð viðbrögð víða , sérstaklega úr atvinnulífinu og innan stjórnmálanna , og fékk litlar undirtektir hjá öðrum forystumönnum innan verkalýðshreyfingarinnar . Segist vera á „ háréttri leið “ Ragnar Þór segir í stöðuuppfærslunni í dag að athyglin sem hugmyndin hafi verið svo mikil að „ varðhundar núverandi kerfis reyndu að halda því fram að það stangaðist á við lög að hreyfingin hefði skoðanir á því eða vildi hafa bein áhrif á hvernig landinu okkar er stjórnað . Þó byggðist hugmyndin eingöngu á því að hreyfingin bjóði fram með stuttan verkefnalista sem kjósendur gætu valið um . Verkefnalista sem væri ekki útþynntur með bitlingum á háborði stjórnarráðsins heldur væri framboðið nauðvörn gegn þeirri stöðu sem uppi er í íslenskum stjórnmálum . Framboðið væri tilraun í eitt kjörtímabil . Sterk viðbrögð sérhagsmunaafla er mælikvarði á það hvort við erum á réttri leið eða ekki . Mín tilfinning var sú að með þessari hugmynd vorum við á hárréttri leið . “ Stjórn VR hafi því látið MMR gera viðhorfskönnun almennings á því hvort óstofnað stjórnmálaafl verkalýðshreyfingarinnar nyti brautargengis í næstu Alþingiskosningum . Niðurstaðan hafi verið , líkt og áður sagði , að 23 prósent svarenda hefðu hug á að kjósa þverpólitískt framboð verkalýðshreyfingarinnar . Ég er þeirrar skoðunar að finnast ólíklegt að þeir flokkar sem bjóða fram til Alþingis nái að brúa það vantraust sem ... Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .